stanford-oval/wikipedia huggingface dataset:
Espanjalainen peli
Pääjatkot > Mustan vastaukset ilman 3...a6 > Berliiniläispuolustus

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
Berliiniläispuolustuksen pääjatko. Musta pelasi juuri 4...Rxe4; nyt valkean suosituin siirto olisi 5.d4
Berliiniläispuolustus eli 3...Rf6, on mustan toiseksi suosituin siirto heti siirron 3...a6 jälkeen. Berliiniläispuolustuksella on tasapelijatkon maine. Muun muassa Vladimir Kramnik käytti sitä menestyksekkäästi tasapeliaseenaan mustilla Garri Kasparovia heidän vuoden 2000 maailmanmestaruusottelussaan.
Musta uhkaa ratsullaan valkean e-sotilasta, jonka jälkeen valkea yleensä linnoittaa. Myös sotilaan suojaaminen siirroilla 4.Rc3 tai 4.d3 on suosittua. Vaikka linnoittaminen näyttää antavan sotilaan ilmaiseksi, se ei kuitenkaan pidä paikkaansa: valkea voittaa sotilaan pian takaisin. Linnoittamisen jälkeen musta voi valita sotilaan lyömisen tai muutamien muiden siirtojen väliltä. Siirto 4...d6 johtaa Steinitzin puolustukseen ja 4...Lc5 klassiseen puolustukseen. Siirto 4...Rxe4 erottaa tämän muista päämuunnelmista. Sotilaan lyöminen johtaa samankaltaisiin muunnelmiin kuin myöhemmin esiteltävä avoin puolustus.
Siirron 4...Rxe4 jälkeen valkealla on pääasiassa kaksi jatkoa: Sotilaan ottaminen heti takaisin siirrolla 5.Te1 tai 5.d4. 5.Te1 on tasapelimainen jatko. Valkea voittaa sotilaan helposti takaisin saamatta kuitenkaan kunnollista etua avauksesta. Siksi kunnianhimoiselle valkealla pelaavalle 5.d4 sopii paremmin.
Siirron 5.d4 jälkeen mustalla on kaksi pääjatkoa: 5...Le7 ja 5...Rd6. 5...Le7 on nimeltään Rio de Janeiron muunnelma. Valkean pitää voittaa sotilas takaisin, joten hänen on pelattava joko 6.Te1 tai 6.De2, jota pidetään parempana näistä kahdesta. Siirto uhkaa mustan ratsua, jonka takia mustan täytyy joko siirtää se turvaan tai suojata se pelaamalla 6...d5. Kaikki siirrot sallivat e5-sotilaan lyömisen välittömästi seuraavalla siirrolla. Suositeltu jatko menee seuraavasti: 6.De2 Rd6 7.Lxc6 bxc6 8.dxe5 Rb7 9.c4 O-O. B-sotilaalla lyöminen seitsemännellä siirrolla on parempi, koska jos musta lyö d-sotilaalla, valkean siirto Td1 tuottaisi mustalle ongelmia. Musta pääsee siirron jälkeen myös ratsullaan b7:n kautta c5:een ja voi sijoittaa lähettinsä a6:een. 5...Rd6 uhkaa valkean lähettiä, minkä takia valkean paras siirto on vaihtaa se mustan ratsuun c6:ssa, jottei menettäisi tempoa. Vaihdon jälkeen valkea voi lyödä mustan e-sotilaan.
Pääjatkot > Mustan vastaukset ilman 3...a6 > Birdin puolustus

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
Mestaritasolla Birdin puolustus on hyvin harvinainen jatko.
Birdin puolustus alkaa siirrolla 3...Rd4. Sen käytännössä ainoa käyttäjä mestaritasolla oli sille nimensä antanut Henry Edward Bird. Muista pelaajista sitä on käyttänyt usein Viktor Kupreichik. Valkea ei voi lyödä sotilasta, koska menettäisi lähettinsä. Mustan tarkoitus on välttää ratsun kiinnittyminen, joten hän tarjoaa ratsujen vaihtoa d4:ssä. Siirto on harvoin pelattu, sillä valkea saavuttaa suoraa etua vaihtamalla ratsut. Valkea onkin tilastollisesti selvästi mustaa edellä jokaisessa avauksen muunnelman pääjatkoista. Toisena vaihtoehtona on siirtää lähetti a4:ään tai c4:ään. Jos valkoinen vaihtaa ratsut, asema muistuttaa Blackburne Shilling -gambiittia sillä erotuksella, että valkean lähetti on b5:ssä eikä c4:ssä. Vaihdon jälkeen mustalla on kaksoissotilas d-linjalla, vaikkakin sotilas d4:ssä voi olla ärsyttävä valkean kannalta. Tyypillinen jatko Birdin puolustuksen jälkeen on 5.O-O c6 6.Lc4 Rf6 7.Te1 d6 8.d3 Le7 9.Rd2, jonka jälkeen valkealla on luultavasti hieman parempi asema. Jatko, jossa musta pelaa siirron 5...Re7, on Birdin puolustuksen Paulsenin muunnelma.
Pääjatkot > Mustan vastaukset ilman 3...a6 > Steinitzin puolustus

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
Steinitzin puolustus. Valkea voi haastaa mustan keskustan siirtämällä 4.d4. Jatko tarjoaa valkealle hyvät mahdollisuudet voittoon.
Steinitzin puolustus eli 3...d6 on nimetty shakin ensimmäisen maailmanmestarin Wilhelm Steinitzin mukaan. Hän käytti tätä muunnelmaa usein, esimerkiksi maailmanmestaruusotteluissaan Emanuel Laskeria vastaan. Muunnelma oli suosionsa huipulla 1800-luvun lopussa. Nykyään se ei ole enää huippupelaajien suosiossa, koska sitä pidetään aivan liian passiivisena pelitapana.
Siirrolla musta itse kiinnittää ratsunsa siirtämällä d-sotilaansa suojaamaan e5-sotilasta. Siirto antaa luotettavan mutta hieman ahtaan aseman mustalle.  Valkea voi pelata 4.d4, johon mustalla on kaksi vastausta: 4...exd4 ja hieman parempi 4...Ld7. Jos musta lyö valkean sotilaan, peli jatkuu yleensä seuraavasti: 5.Rxd4 Ld7 6.Lxc6 Lxc6 7.Rc3 ja valkealla on selvästi parempi asema. Lähetinsiirron jälkeen peli jatkuu normaalisti: 5.Rc3 Rf6 6.O-O Le7. Mustalle on jäänyt ahdas asema, mikä antaa valkealle edun. Steinitzin muunnelma voi johtaa myös Tarraschin ansaan.
Pääjatkot > Mustan vastaukset ilman 3...a6 > Jänischin gambiitti

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
4.exf5 - Musta tarjoaa f-sotilastaan saadakseen keskustan haltuunsa.
Jänischin gambiitti tai Schliemannin puolustus on hyvin terävä jatko, jossa musta avaa f-linjansa hyökkäystä varten uhraten samalla sotilaan tai kaksi. Gambiitti oli suosituimmillaan sen alkuaikoina, jolloin muun muassa Marshall pelasi sitä usein. Nykyään sitä pidetään kyseenalaisena, ja siksi sitä pelataan mestaritasolla hyvin harvoin – pääasiassa yllätysaseena. Muunnelma on saanut nimensä Carl Jänischilta ja saksalaiselta lakimieheltä Adolf Karl Wilhelm Schliemannilta. Alkuperäinen gambiittisiirto pelattiin Cordelin puolustuksella alkaneessa pelissä.
Siirto on vaarallinen mustalle, ja johtaa vain harvoin tasapeliasemiin. Sotilaan lyöminenkään ei ole itsestäänselvyys valkealle, sillä musta voi siirtää heti e4!, jolloin valkealle tulee ongelmia. Jatko 4.exf5 e4 5.Lxc6 dxc6 6.De2 De7 7.Rd4 De5 8.Rf3 De7 johtaa aseman toistumisella tasapeliin, mikä on yleensä valkealle pettymys. Valkea tosin saanee etua pelaamalla 8.Dc4!. Valkealle suositellaan siirtymistä Bergerin muunnelmaan siirrolla 4.Rc3, joka on samalla suosituin siirto, mutta myös 4.d3 on pelattava. Tämän jälkeen mustan paras siirto on 4...fxe4. Peli voi jatkua tästä asemasta esimerkiksi seuraavasti: 5.Rxe4 d5 6.Rxe5 dxe4 7.Rxc6. Nyt peli on oudossa tilanteessa, jossa valkealla on monia vaihtoehtoja kuten esimerkiksi Dh5+. Siksi mustan pitää pelata 7...Dg5, joka johtaa jatkoon 8.De2 Rf6 9.f4 Dh4+ 10.g3 Dh6 11.Re5+ c6 12.Lc4. Tämä jättää valkealle sotilaan enemmän ja paljon paremman aseman.
Pääjatkot > Mustan vastaukset ilman 3...a6 > Smyslovin puolustus

Smyslovin puolustus, sivustointipuolustus tai Barnesin puolustus (3...g6) on passiivinen jatko mustalta. Venäläinen entinen maailmanmestari Vasili Smyslov on pelannut tätä muunnelmaa usein. Siirroin tarkoitus on sivustoida kuningatarlähetti ruutuun g7 suojelemaan e5-sotilasta ja hyökkäämään, jos valkea pelaa siirron d4. Muunnelma nousi suosioon, kun huomattiin, että jatko 4.c3 a6! antaa mustalle hyvän pelin. Sen jälkeen todettiin kuitenkin, että 4.d4 exd4 5.Lg5 on valkealle hyvä, ja muunnelmaa pelataankin nykyään vain harvoin. Valkean linnoittaminen neljännellä siirrollaan tarjoaa mustalle kuitenkin yllättävän hyvät mahdollisuudet voittoon. Aleksandr Halifman on ehdottanut jatkoksi mielenkiintoista gambiittia 4.d4 exd4 5.c3, mutta sitä ei ole tutkittu vielä kunnolla.
Pääjatkot > Morphyn puolustus 3...a6, vaihtoehdot suljetulle muunnelmalle

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
Morphyn puolustus 3...a6 - Mustan pääjatko espanjalaisessa pelissä
Morphyn puolustus, eli siirto 3...a6 on mustan selvästi yleisin vastaus espanjalaiseen peliin. Siirrolla musta uhkaa valkean lähettiä ja mahdollistaa jatkosiirron ...b5, jos valkea perääntyy ruutuun a4. Siirto 4.La4 onkin valkean pääasiallinen jatkosiirto, jonka jälkeen peli jatkuu useiten 4...Rf6 5.0-0 Myös vaihtomuunnelmaa, 4.Lxc6, näkee. Muut siirrot ovat hyvin harvinaisia. Vaihtomuunnelmassa musta lyö useimmiten d-sotilaallaan takaisin. Siirto 4.La4 on valkean pääjatkoon mustalla ovat käytettävissä samat vastaukset kuin kolmannellakin siirrolla sekä 4...b5. Niin sanotuissa viivytetyissä esiintyy samoja taktisia piirteitä kuin muunnelmissa, joissa ei ole pelattu siirtoa ...a6.
4.Lxc6 (vaihtomuunnelma)
4.La4
4...b5 5.Lb3 Ra5 (norjalainen puolustus)
4...b5 5.Lb3 Lc5 (Grazin puolustus)
4...Lc5 (jälkisiirtoinen klassinen puolustus)
4...d6 (moderni Steinitz)
4...f5 (jälkisiirtoinen Jänischin gambiitti)
4...Rf6 5.0-0 b5 6.Lb3 Lb7 (Arkangelin puolustus)
4...Rf6 5.0-0 b5 6.Lb3 Lc5 (moderni Arkangelin puolustus)
4...Rf6 5.0-0 Lc5 (Möllerin puolustus)
4...Rf6 5.0-0 d6 (venäläinen puolustus)
4...Rf6 5.0-0 Rxe4 (avoin muunnelma)
4...Rf6 5.0-0 Le7 Suljettu muunnelma on avauksen päämuunnelma ja se käsitellään kokonaan omassa osiossaan.
Pääjatkot > Morphyn puolustus 3...a6, vaihtoehdot suljetulle muunnelmalle > Vaihtomuunnelma

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
vaihtomuunnelma 4...dxc6
Vaihtomuunnelmassa valkea vaihtaa lähettinsä mustan ratsuun c6:ssa 4.Lxc6. Mustan paras vastaus on lyödä lähetti d-sotilaalla 4...dxc6 (Barengdin muunnelma). Tässä muunnelmassa valkealla on usein pyrkimys päästä nopeasti loppupeliin. Valkealla on toimintakelpoinen sotilasenemmistö kuningassivustalla, kun taas mustan sotilasenemmistö daamisivustalla ei oikein ole kelvollinen vapaasotilaan aikaansaamiseksi. Innokkaimmat loppupelaajat voivat johtaa pelin loppupeliä muistuttavaan keskipeliin jatkamalla 5.d4 exd4 6.Dxd4 Dxd4 6.Rxd4. Jos laudalta otettaisiin tämän jälkeen pois kaikki upseerit, peli olisi valkean helppo voitto. Valkea pystyisi luomaan kuningassivustalle vapaasotilaan. Mustan kuningatarsivustan sotilaat eivät taas pääse korottumaan, jos valkea puolustaa oikein. Mustalle jää kuitenkin vaihdon jälkeen lähettipari ja hän saa avattua d-sotilaalla lyömällä c8-h3-diagonaalin lähetilleen. Valkean ei kannata lyödä mustan e-sotilasta, sillä peli jatkuisi: 5.Rxe5 Dd4 6.Rf3 Dxe4+ 7.De2 Dxe2 8.Kxe2, ja valkea on menettänyt linnoittamisoikeutensa ja mustalla on lähettipari jäljellä. Valkean paras siirto onkin 5.0-0: tämä uhkaa nyt mustan e-sotilasta oikeasti. Mustan tärkeimmät vastaukset ovat suosituimmuusjärjestyksessä: 5...f6, 5...Dd6, 5...Lg4 ja 5...Ld6. Tyypillinen jatko voisi olla vaikka 5...f6 6.d4 exd4 7.Rxd4 c5 8.Rb3 Dxd1 9.Txd1 valkean pienin eduin.
Pääjatkot > Morphyn puolustus 3...a6, vaihtoehdot suljetulle muunnelmalle > Norjalainen puolustus

Norjalainen puolustus eli siipimuunnelma jatkuu siirroilla 4.La4 b5 5.Lb3 Ra5. Musta haluaa vaihtaa ratsunsa valkean lähettiin saamatta itse kaksoissotilasta. Siirto on hyökkäävä, mutta hidas. Muunnelman pääjatko on 6.0-0 d6 7.d4 Rxb3, mutta valkealla on mahdollisuus myös spekulatiiviseen uhraukseen 6.Lxf7+?! Kxf7 7.Rxe5+. Siirto houkuttelee mustan kuninkaan keskemmälle lautaa vaihtamalla lähetin kahteen sotilaaseen, mutta musta pystynee tarkalla puolustamisella voittoon.
Pääjatkot > Morphyn puolustus 3...a6, vaihtoehdot suljetulle muunnelmalle > Muunnelmat joissa esiintyy ...Lc5

1800-luvulla oltiin sitä mieltä, että mustan kannattaa kehittää kuningaslähettinsä ruutuun e7, mutta nykyään ruutua c5 pidetään parempana vaihtoehtona, koska lähetti on siinä aktiivisempi. Tuleva valkean siirto d4 kuitenkin pakottaa mustan käyttämään siirron lähetillä perääntymiseen. On monia Morphyn puolustuksen muunnelmia, joissa siirto ...Lc5 esiintyy. Grazin muunnelmassa peli jatkuu siirroilla 3...a6 4.La4 b5 5.Lb3 Lc5. Valkealla ei ole enää mahdollisuutta lyödä mustan ratsua suojelemasta e5-sotilasta. Möllerin puolustusta (3...a6 4.La4 Rf6 5.0-0 Lc5) on analysoinut tanskalainen Jørgen Møller, jolta se on saanut myös nimensä. Kolmas muunnelma on viivytetty klassinen puolustus (3...a6 4.La4 Lc5). Myös siirtojen 3...a6 ja ...Lc5 ja ...Rge7 yhdistely tuottaa mielenkiintoisia asemia.
Pääjatkot > Morphyn puolustus 3...a6, vaihtoehdot suljetulle muunnelmalle > Moderni Steinitz

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
Moderni Steinitz - Musta voi rikkoa ratsunsa kiinnityksen halutessaan pelaamalla ...b5
Moderni tai jälkisiirtoinen Steinitz on muunnelma, jossa siirto ...d6 tehdään vasta siirron 3...a6 jälkeen. Vaikka asema saattaa aluksi näyttää samalta kuin Steinitzin puolustuksessa, modernia Steinitzia pidetään paljon parempana mustalle. Toisin kuin Steinitzin puolustuksessa, musta voi pitää keskustastaan kiinni, koska hänellä on mahdollisuus katkaista lähetin linja ratsuunsa pelaamalla ...b5. Tämän jälkeen musta voi ottaa halutessaan vielä vahvemman otteen keskustasta pelaamalla ...Ra5 ja ...c5. Valkean suosituin jatko on pelata 5.c3 tukeakseen myöhempää siirtoa d4, mutta myös linnoittaminen, siirto 4.d4 ja siirtyminen viivytettyyn vaihtomuunnelmaan siirrolla 4.Lxc6+ saavat suosiota. Siirto d4 heti ei ole yhtä hyvä, koska se tuottaa ongelmia valkealle. Musta voi vastata siirtoon pelaamalla 5...b5, jolloin peli voi jatkua 6.Lb3 (6.d5 Ra5 7.Lb3 f5). Mustalla on hyvä asema, ja valkean sotilaskeskusta on tuhoutumassa.) Rxd4 7.Rxd4 exd4. Valkea ei voi pelata 8.Dxd4, koska 8...c5 9.Dd5 Le6 10. Dc6+ Ld7 11. Dd5 ja musta voittaa lähetin siirrolla 11...c4. Valkean pitääkin jatkaa siirrolla Ld5. Jatkoa 5.c3 f5 kutsutaan Siesta-muunnelmaksi.
Pääjatkot > Morphyn puolustus 3...a6, vaihtoehdot suljetulle muunnelmalle > Jälkisiirtoinen Jänischin gambiitti

Jälkisiirtoinen Jänischin gambiitti,3...a6 4.La4 f5, ei ole yhtä suosittu kuin tavallinen Jänischin gambiitti. Sitä pidetään heikkona muunnelmana, sillä valkea voi vastata 5.d4! valkean eduin. Peli voisi jatkua esimerkiksi 5...exd4 e5, jolloin mustalla on ahdas asema.
Pääjatkot > Morphyn puolustus 3...a6, vaihtoehdot suljetulle muunnelmalle > Venäläinen puolustus

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
Venäläisessä puolustuksessa musta viivyttää siirron ...d6 tekemistä ja odottaa valkean linnoittavan ensin.
Venäläinen puolustus on oikeastaan moderni Steinitz, jossa siirtoa ...d6 on viivytetty vielä yhden siirron verran. Siirtojärjestyksellä 3...a6 4.La4 Rf6 5.0-0 d6 musta välttää Steinitzin puolustuksen sellaiset linjat, joissa valkea linnoittaisi daamipuolelle. Ratsunsiirto neljännellä siirrolla estää mustaa kuitenkin tukemasta e5-sotilastaan siirrolla ...f6. Rubinsteinin muunnelmaksi on nimetty jatko 6.Lxc6 bxc6 7.d4 Rxe4, jonka jatko 8.Te1 f5 9.dxe5 d5 10.Rc3 on Boleslavskyn muunnelma. Jatko 6.Lxc6 bxc6 d4 Lg4 taas on Lipnitskyn muunnelma.
Venäläisen puolustuksen suosio oli huipussaan 1800- ja 1900-lukujen vaihteessa ja 1900-luvun alussa. Sen käyttäjiin kuuluivat muun muassa suurmestarit Paul Keres ja Akiba Rubinstein sekä shakin maailmanmestari Aleksandr Alehin.
Pääjatkot > Morphyn puolustus 3...a6, vaihtoehdot suljetulle muunnelmalle > Arkangelin puolustus

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
3...a6 4.La4 Rf6 5.0-0 b5 6.Lb3 Lb7 7.Te1 Lc5 8.c3 Rg4 9.d4 exd4

Nyt valkean pitää olla tarkkana. Paras siirto tilanteessa ei suinkaan ole cxd4, vaan h3.
Arkangelin puolustus on nimetty venäläisen Arkangelin kaupungin mukaan. Muunnelma alkaa siirroilla 3...a6 4.La4 Rf6 5.0-0 b5 6.Lb3 Lb7 ja se on noussut suosituksi. Jatko johtaa teräviin asemiin. Mustan tavoitteena on, että lähetin sivustointi ruutuun b7 kompensoi vaikutuksellaan keskustaan ja valkean kuningassivustaan mustan viivettä linnoittamisessa. Peli jatkuu useimmiten 7.Te1 Lc5, jolloin musta uhkaa Rg4:ää. Parhaiten valkea vastaa tähän uhkaan pelaamalla 8.c3 ja jatkamalla siirrolla d4. Musta voi jatkaa joko 8...d6 tai toteuttaa uhkauksen 8...Rg4. Jos musta tekee ratsunsiirron, valkean tulee olla tarkkana. Siirto 9.d4 on paras, jolloin peli jatkuu 9...exd4. Nyt valkea voi joutua ansaan. Lyönti 10.cxd4 johtaisi jatkoon 10...Rxd4 11.Rxd4 Dh4 12.h3 (12.Rf3 Dxf2+ 13.Kh1 Dg1+ ja seuraa pussimatti 14...Rf2#.) Dxf2+ 13.Kh1 Lxd4 eikä valkea voi lyödä mustan ratsua, koska Dh4 olisi matti. Sen sijaan valkean kannattaa pelata heti 10.h3! välttääkseen nämä jatkot. Valkean yritykseen hyökätä f7:ään seitsemännellä siirrollaan 7.Rg5, mustan kannattaa vastata 7...d5 8.exd5 Rd4!. Jatkossa 8...Rxd5 9.Dh5 g6 10.Df3 valkea saisi etua.
Siirtosarja 4...Rf6 5.0-0 b5 6.Lb3 Lc5 on nimeltään moderni Arkangeli.
Pääjatkot > Suljettu muunnelma

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
Suljettu muunnelma - Espanjalaisen pelin pääjatko
Espanjalaisen pelin suljettua muunnelmaa pidetään myös sen pääjatkona. Se seuraa siirroista 1. e4 e5 2. Rf3 Rc6 3. Lb5 a6 4. La4 Rf6 5. 0-0 Le7. Lähetinsiirto luo valkean e4-sotilasta kohti oikean uhan, sillä jos musta lyö sotilaan seuraavalla siirrollaan, hänen ratsunsa ei ole enää kiinnitetty siirron Te1 jälkeen. Musta jatkaa useimmiten pelaamalla jossain vaiheessa siirron ...b5 vallaten tilaa kuningatarsivustalta ja katkaisten valkean lähetin linjan mustan ratsuun. Suljetun muunnelman pääjatkon katsotaan jatkuvan siirroilla 6.Te1 b5 7.Lb3 d6 8.c3 0-0, mutta näiden tilalle on monia muitakin siirtoja, jotka johtavat moninaisiin muunnelmiin.
Pääjatkot > Suljettu muunnelma > Vaihtomuunnelma

Pelaamalla siirron 6.Lxc6 valkea siirtyy suljetun muunnelman vaihtovariaatioon. Siirto häviää tavallaan tempon, koska valkea on käyttänyt jo yhden siirron lähetillään perääntymiseen ruutuun a4. Valkealla on kompensaationa mustan ratsun ja lähetin sijainti f6:ssa ja e7:ssä. Ratsu estää mustaa tukemasta e-sotilastaan siirrolla ...f6. Lähetti taas on passiivisessa ruudussa. Jatko johtaa hyvin tasapeliherkkiin asemiin, eikä se ole oikein koskaan ollut suuressa suosiossa. Muunnelman harjoittajiin on kuulunut muun muassa venäläinen suurmestari Ratmir Holmov.
Pääjatkot > Suljettu muunnelma > Keskushyökkäys

Pelaamalla keskushyökkäystä eli siirron 6.d4 valkea hyökkää mustan keskustaa vastaan ilman valmistelusiirtoa c3. Mustan paras siirto on lyödä valkean sotilas, jonka jälkeen valkean pitää suojella e4-sotilaansa tai edetä sillä. Kummassakaan jatkossa musta ei kohtaa sen suurempia vaikeuksia, joten keskushyökkäys ei välttämättä sovi kunnianhimoisimmille valkeille. Musta on sotilaan lyötyään tilastollisesti jopa hieman valkeaa edellä.
Pääjatkot > Suljettu muunnelma > Worrallin hyökkäys

Worralin hyökkäys (6.De2) on hyvä vaihtoehto valkealle siirron 6.Te1 tilalle. Tarkoituksena on antaa kuningattaren tukea e-sotilasta ja siirtää torni d-linjalle tukemaan mahdollista d-sotilaan etenemistä. Musta voi kuitenkin jatkaa muunnelmaa Marshallin gambiitin tyyppisiin linjoihin pelaamalla 6...b5 7.Lb3 0-0 8.c3 d5 9.exd5 Lg4 10.dxc6 e4 11.d4 exf3 12.gxf3 Lh5, jolloin valkealle jää heikennetty kuningassivusta. Valkea voi välttää jatkon pelaamalla 9.d3, mutta se johtaa tasaisiin asemiin.
Worrallin hyökkäyksestä tuli hyvin suosittu avaus suurmestaritasolla 1990-luvulla, jota aiemmin sitä oltiin pelattu 1940- ja 1950-luvuilla. Jatkoa pidettiin hyvänä muunnelmana, jossa mustan ei sallittu pelata Marshallin gambiittia.
Virolainen suurmestari Paul Keres käytti Worrallin hyökkäystä usein ja kehitti paljon sen teoriaa. Arthur Bisguier on toinen tunnettu hyökkäyksen ystävä. Myöhemmin Worrallin hyökkäys on ollut suurmestari Sergei Tiviakovin suosiossa. Ehkä parhaiten tunnettuja Worrallin hyökkäyksen pelejä ovat Nigel Shortin ja Anatoli Karpovin väliset pelit vuonna 1992 Linaresin kandidaattiottelussa. Nigel Short käytti hyökkäystä kahdesti valkeilla ja voitti molemmat pelit.